
Broj:   T02 0 KT 0009656  25 
Orašje, 12.05.2026. godine 
OPĆINSKOM  SUDU  U  ORAŠJU
				
Na   temelju  čl. 45. st.1.  tačka „i“, čl. 241. st.1. ZKP-a  FBiH, podižem 


O P T U Ž N I C U


PROTIV: MIRSADA ISMAJLOVIĆA, rođen1994.g. u Eisenhuettenstadt, Njemačka

što je: 1) dana 30.08.2025. godine, oko 10,40 sati u  ulici …  u O. u  stanu broj …, od strane policijskih službenika Odjela za istrage SKP, MUP ŽP, koji su vršili pretres prostorija po naredbi Opštinskog suda u Orašju broj 25 0 K 064097 25 Kpp od 28.08.2025.g., svjestan da neovlašteno radi prodaje drži materije propisom  proglašene opojnim drogama, što je i htio, zatečen da neovlašteno  posjeduje 8  alu folijskih paketića sa sadržajem suve zelene biljne materije ukupne neto mase 26,877 grama, koja predstavlja opojnu drogu Cannabis Sativa L – “marihuana”, koja se nalazi pod rednim brojem 13.  Prve liste opojnih droga, Tabela I, jednu digitalnu vagu za precizno mjerenje sive boje sa natpisom “ITEM MINI 2-200”, na kojoj su se nalazili tragovi psihotropnih supstanci THC i amfetamin, jednu bočicu sa poklopcem u kojem se nalazio  1 pvc  smotuljak sa sadržajem bijele praškaste materije neto mase 2,079 grama koja predstavlja opojnu drogu amfetamin  “speed”  koja se nalazi pod rednim brojem 1. liste psihotropnih tvari iz tabele II, i 1 pvc smotuljak u kojem se nalazila 1 tableta fluorescentno žute boje, neto mase 0,507 grama, koja predstavlja opojnu drogu MDMA “ekstazi”, koja se nalazi pod red. brojem 12. Liste psihotropnih tvari iz Tabele I, koje opojne droge je držao radi dalje prodaje, a čiji  promet i držanje je zabranjeno čl. 4. i 20.  Zakona o sprječavanju i suzbijanju  zloupotrebe opojnih droga („Službeni glasnik BiH“, broj 8/06), 

dakle,     neovlašteno radi prodaje držao materije propisom proglašene opojnim drogama,

2) dana 30.08.2025. godine, oko 11,34 sati u ul. …,   u O. u  svojoj porodičnoj kući, od strane policijskih službenika Odjela za istrage SKP, MUP ŽP, koji su vršili pretres prostorija po naredbi Opštinskog suda u Orašju broj 25 0 K 064097 25 Kpp od 28.08.2025.g. svjestan da neovlašteno radi prodaje drži materije propisom  proglašene opojnim drogama, što je i htio, zatečen da u zamrzivaču u sklopu frižidera neovlašteno  posjeduje jednu vakumiranu pvc vrećicu sa sadržajem bijele praškaste materije, neto mase 972,29 grama, koja predstavlja opojnu drogu amfetamin  “speed”  koja se nalazi pod rednim brojem 1. Liste psihotropnih tvari iz Tabele II, koju opojnu drogu je držao radi dalje prodaje, a čiji  promet i držanje je zabranjeno čl. 4. i 20.  Zakona o sprječavanju i suzbijanju  zloupotrebe opojnih droga („Službeni glasnik BiH“, broj 8/06), 

dakle,     neovlašteno radi prodaje držao materije propisom proglašene opojnim drogama,

3) dana 14.01.2026.godine oko 16,10 sati, u O. u  T. ulici, kod zgrada „V.“, svjestan da drugog može tjelesno povrijediti i da ozbiljnom prijetnjom ugrožava njegovu sigurnost, što je i htio, zaustavio vozilo kojim je upravljao i izašao iz istog, te prišao vozilu kojim je iza njega upravljao I. Ž., a koji je takođe zaustavio svoje vozilo jer od njegovog vozila nije mogao proći, te mu glasnim tonom rekao da otvori vrata vozila, a kada je to I. Ž. učinio, zatvorenom šakom mu je zadao udarac u predjelu nosa, uslijed čega mu je nanio laku tjelesnu povredu u vidu nagnječenja nosne regije, te mu se obratio riječima „drukeru jedan, zbog tebe sam bio tri mjeseca u zatvoru, prijaviš li me policiji, ode ti glava sa ramena“, čime je kod I. Ž. izazvao osjećaj straha i ugroženosti,

dakle,    drugog lako tjelesno povrijedio i ugrozio sigurnost drugog ozbiljnom prijetnjom da će napasti na njegov život i tijelo,

 
[bookmark: _GoBack]čime  bi   pod tačkom 1 i 2 počinio krivično djelo  Neovlaštena proizvodnja i stavljanje u promet opojnih droga  iz čl. 238 st. 1. KZ F BiH a pod tačkom 3 krivično djelo Laka tjelesna povreda iz člana 173.st.1. KZ F BiH i krivično djelo Ugrožavanje sigurnosti iz čl. 183.st.1. KZ F BiH, a sve u vezi sa čl. 54. istog Zakona. 


 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

